text: Lego-tårn revet ned
  04 juli 2011 kl. 14.02
  Lego-tårnet nåede uanede højder og blev kåret til verdens største. Mandag blev det så pillet ned. 
  Klods for klods blev verdens største lego-tårn pillet fra hinanden af skolefritidsbørn fra Billund.
  Tårnet stod færdigt i Legoland i fredags, hvor det blev kåret til verdens højeste lego-tårn med en højde på 31,39 meter. Den tidligere rekord var 20 cm kortere og tilhørte Brasilien.
  Der blev brugt en halv million legoklodser til tårnet, der blev bygget af 500 besøgende.
  